Ohjelmasarjan nimi on Lisää tilaa Jeesukselle.
Ne moninaiset muodot, joita ihminen elää ajatuksissaan, -
sanoissaan, käytöksessään, niin Jeesus tiesi ne.
Hän tiesi, mitä ihmisen sisimmässä on.
Varmasti Hän oli itse kokenut kiusauksia, kuten toisetkin, -
mutta kun Hän näki ihmisen ajatuksetkin jo kaukaa, -
niin Hän saattoi luetella asioita, joita sydämestä lähtee.
Yksi niistä oli petollisuus - tämän kerran aihe.
Luen Jeremian kirjasta jotakin, mikä puhuttelee, -
eikä vain sitä aikaa. Jeremiahan oli hyvin suuri voimakas profeetta.
Tähän hetkeen luen 6. luvusta jakeesta 10 vähän eteenpäin: -
"Kenelle minä puhuisin, ketä varoittaisin, että he kuulisivat?
Katso, heidän korvansa ovat ympärileikkaamattomat, -
eivät he voi kuunnella. Katso, Herran sana on tullut heille pilkaksi, -
ei se heille kelpaa.
Minä olen täynnä Herran vihaa, en jaksa sitä pidättää; -
vuodata se lapsukaisiin kadulla, niin myös nuorukaisparveen.
Sillä niin mies kuin vaimokin vangitaan, niin vanhus kuin ikäloppu.
Heidän talonsa joutuvat vieraille, niin myös pellot ja vaimot; -
sillä minä ojennan käteni maan asukkaita vastaan, sanoo Herra.
Sillä kaikki, niin pienet kuin suuretkin, pyytävät väärää voittoa, -
kaikki, niin profeetat kuin papitkin, harjoittavat petosta.
He parantavat minun kansani vamman kepeästi, sanoen: "Rauha, rauha!"
vaikka ei rauhaa ole. He joutuvat häpeään, -
sillä he ovat tehneet kauhistuksia; mutta heillä ei ole hävyntuntoa, -
he eivät osaa hävetä.
Sentähden he kaatuvat kaatuvien joukkoon, sortuvat, -
kun minä heitä rankaisen, sanoo Herra.
Näin on Herra sanonut: 'Astukaa teille ja katsokaa -
ja kysykää muinaisia polkuja, kysykää, mikä on hyvä tie, -
ja vaeltakaa sitä, niin te löydätte levon sieluillenne'.
Mutta he vastasivat: 'Emme vaella'.
Ja minä olen asettanut teille vartijat: 'Kuunnelkaa pasunan ääntä'.
Mutta he vastasivat: 'Emme kuuntele'.
Sentähden kuulkaa, te kansat, ja tiedä, seurakunta, -
mitä heille on tapahtuva. Kuule maa!
Katso, minä tuotan onnettomuuden tälle kansalle, -
heidän hankkeittensa hedelmän, -
sillä he eivät ole kuunnelleet minun sanojani, -
vaan ovat hyljänneet minun lakini.
Mitä on minulle suitsutus, joka tulee Sabasta, -
ja paras kalmoruoko kaukaisesta maasta?
Teidän polttouhrinne eivät ole minulle otolliset, -
eivätkä teidän teurasuhrinne minulle kelpaa.
Sentähden, näin sanoo Herra: Katso, minä asetan tälle kansalle -
kompastuskiviä, joihin he kompastuvat, -
isät ja pojat yhdessä, ja naapuri naapurinsa kanssa hukkuu.
Näin sanoo Herra: Katso, kansa tulee pohjoisesta maasta, -
suuri kansa nousee maan perimmäisiltä ääriltä.
He käyttävät jousta ja keihästä, ovat julmat ja armahtamattomat.
Heidän pauhinansa on kuin pauhaava meri, ja he ratsastavat hevosilla,
varustettuina kuin soturi taisteluun sinua vastaan, tytär Siion."
Ja niin edelleen. Ystävä, tuo kaikki, -
mitä tässä sanottiin 'Rauha, rauha, vaikka ei rauhaa ole'.
Ja mitä tottelemattomuudessa onkaan jäljellä, -
kun tuo petollisuus on Jumalan Sanan kohdalla tottelemattomuutta?
Mihin on tänä aikana jouduttu?
Jeesus sanoo: "Jokainen istutus, jota minun taivaallinen Isäni -
ei ole istuttanut, on juurineen revittävä pois."
Olisiko sitten Raamatun tutkimisen aika?
Varmastikin monessa tasossa tehtävä tutkimus olisi aiheellista.
Vuorisaarnassa Matteuksen evankeliumin 5. luvussa on -
aika merkillinen Sana, joka ei lainkaan muutu, -
vaikka ihmiset olisivat halukkaita paljon muuttamaan.
Sanotaan vanhanaikaiseksi sitä, mitä kirkko tai Raamattu opettaa, -
kun Raamattua opetetaan ihan tosiasiana.
Nimittäin Jeesus sanoo: "Älkää luulko, että minä olen tullut -
lakia tai profeettoja kumoamaan; en minä ole tullut kumoamaan, -
vaan täyttämään. Sillä totisesti minä sanon teille:
kunnes taivas ja maa katoavat, ei laista katoa pieninkään kirjain, -
ei ainoakaan piirto, ennenkuin kaikki on tapahtunut.
Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä, -
se pitää pienimmäksi taivasten valtakunnassa kutsuttaman; -
mutta joka niitä noudattaa ja niin opettaa, -
se pitää kutsuttaman suureksi taivasten valtakunnassa.
Sillä minä sanon teille: ellei teidän vanhurskautenne ole -
paljoa suurempi kuin kirjanoppineiden ja fariseusten, -
niin te ette pääse taivasten valtakuntaan."
Huomaathan, että maan päällä on kaksi valtakuntaa?
Nämä maanpäälliset valtakunnat ovat valtakuntia, -
joita Jumala antaa niiden johtajien johtaa.
Hän on johtajat asettanut.
Sitten on tämä Jumalan valtakunta, jossa Jeesus Kristus johtaa.
Hänellä on kaikki valta taivaassa ja maan päällä.
Meidät Jeesukseen uskovat on asetettu taivaallisiin Kristuksessa -
eli tutkimaan asioita Jumalan Sanan valossa, kuuliaisuudessa.
Jumalan Sanan perusteella meidät näet punnitaan ja tutkitaan -
ja jos joudutaan tuomiolle, niin myös tuomitaan.
Jokainen joutuu salatuimpaan saakka tuohon tutkimukseen ja tuomioon.
Vain Jeesuksen Kristuksen sovintoveri syntinsä tunnustavalle -
voi tuoda sen vanhurskauden ja puhtauden ja pyhyyden, -
joka Jeesuksella itsellänsä oli.
Sen Hän tahtoi armosta lahjana antaa ja tuoda.
Se valtakunta on puhdistuksen valtakunta.
Totuus tekee vapaaksi.
Jeesuksen tuleminen elämän hetkiin mukaan voi muuttaa koko elämän.
Ihmettelen sitä tilannetta, -
jossa Sakkeus veronkerääjänä oli hyvin rikas mies.
Hänellä oli paljon sellaista, mitä suuri osa ihmisistä kadehti.
He pitivät häntä ikään kuin ryövärinä ja rosvona.
Suuri omaisuus, suuri pääoma.
Sitten sanotaan: "...siellä oli mies nimeltä Sakkeus; -
ja hän oli publikaanien päämies ja oli rikas.
Ja hän koetti saada nähdä Jeesusta, kuka hän oli..." jne.
Tiedämme, että hän kiipesi puuhun Raamatun mukaan, -
koska hän ihmistungoksessa lyhytkasvuisena ei olisi nähnyt.
Kun Jeesus tuli sille kohdalle, Hän sanoo: -
"Sakkeus, tule nopeasti alas, -
sillä tänään minun pitää oleman sinun huoneessasi".
Sakkeuksen toiveena oli saada kohdata Jeesus.
Jeesus oli sen jo havainnut.
Ja mitä siinä tapahtui?
Jeesus tuli lähietäisyydelle -
ja Hän tuli Sakkeuksen kotiin.
Siellä ympärillä olevat ihmiset sen nähdessään nurisivat sanoen:
"Syntisen miehen luokse hän meni majailemaan".
Mutta Sakkeus astui esiin ja sanoi Herralle: -
"Katso, Herra, puolet omaisuudestani minä annan köyhille, -
ja jos joltakulta olen jotakin petoksella ottanut, -
niin annan nelinkertaisesti takaisin".
Niin Jeesus sanoi hänestä: -
"Tänään on pelastus tullut tälle huoneelle..."
Ystävä, kun Jeesus tuli sinne hänen kotiinsa, -
niin hänelle tuli tuo totuus.
Jeesus tuli totuutena häntä vastaan.
Jeesuksen persoona sai sen aikaan, että hän alkoi tunnustaa syntiänsä.
Jeesus sanoo heti tuon synnintunnustuksen yhteydessä: -
"Tänään on pelastus tullut tälle huoneelle."
Perusteluna oli, että hänkin on Aabrahamin poika.
"...sillä Ihmisen Poika on tullut etsimään ja pelastamaan sitä, -
mikä kadonnut on". Nytkin Jeesus siis löysi -
tuohon rikkauteen ja väärintekemiseen -
ehkei niin runsaasti väärintekemiseen, mutta niin, -
että hän halusi tehdä parannuksen ja totuudenmukaisesti.
Siinä Jeesus sanoo tulleensa etsimään Sakkeusta.
Sitä mikä oli kadonnut - ja löysi hänet.
Sitten tuli Jeesuksen opetuksen aika, -
kun Jeesus sanoi juutalaisille, jotka uskoivat Häneen.
Nämä olivat lähteneet seuraamaan ja halusivat tunnustaa, -
että Jeesus Kristus on heidän Herransa.
Jeesus opetti vähän syvällisemmin ja sanoi: -
"Jos te pysytte minun sanassani, -
niin te totisesti olette minun opetuslapsiani; -
ja te tulette tuntemaan totuuden, -
ja totuus on tekevät teidät vapaiksi".
Oliko heidän menneisyydessään nyt vielä jotain juuria, -
joita taivaan Isä ei ollut istuttanut -
ja jotka Jeesus tavallaan paljasti julistaessaan Jumalan totuutta?
Eivätkö he olleet saaneet vielä ymmärtää, -
että Jeesuksen koko opetus kirkasti käskyjen syvintä luonnetta -
salatuimpaan saakka?
Monessa käskyssä tulikin selville, että tuo Sana sinänsä 'Älä tapa'...
En ole ketään tappanut, mutta entäs Jeesuksen antama selitys?
Joka on sanonut: "Sinä tyhjänpäiväinen, -
on jo ansainnut oikeuden tuomion."
Tai jos sanoo: "Sinä hullu, on ansainnut helvetin tulen."
Siis missä määrin tuo välimatka ihmisten välille tulee, -
ja jos se on syvälle jo kehittynyt, niin siinä voi tapahtua jopa tappo.
Ne juuret, joita erilaiset syntikäskyt sisältävät, -
niiden löytyminen voisi ollakin vapauttavaa.
Näin kasvamalla kasvava synti -
sieltä vääristä juurista lähtevänä ei pääsisikään tuottamaan häviötä, -
suurempia rikkeitä.
Totuus on tekevä teidät vapaiksi.
Tulette tuntemaan Jeesuksen opetuksen kautta totuuden.
Nämä Jumalan omaisuuskansaa olevat ihmiset vastasivat Hänelle: -
"Me olemme Aabrahamin jälkeläisiä -
emmekä ole koskaan olleet kenenkään orjia.
Kuinka sinä sitten sanot: 'Te tulette vapaiksi'?"
Jeesus vastasi heille: "Totisesti, totisesti minä sanon teille: -
jokainen, joka tekee syntiä, on synnin orja."
Niin, mitähän nuo meidän ihmisten väliset tilanteet mahtavat olla?
Ne ovat monesti rikkomuksia myös Jumalaa vastaan.
Anna meille anteeksi meidän syntimme, niin kuin mekin -
anteeksi annamme niille, jotka ovat meitä vastaan rikkoneet.
On hyvin paljon syvyyttä, jos lähdemme syvyyttä tutkimaan.
On myös tällainen petos, -
jonka tietäjät aikanaan tekivät Herodekselle.
He lupasivat palata, kun he löytävät Messiaan, -
suuren Kuninkaan, jonka syntymää he tulivat juhlistamaan, -
Jeesuksen syntymää, nuo viisaat miehet vierailta mailta.
Kun Jumala heille unessa ilmoitti, -
ettei ole lupa mennä Herodekselle kertomaan, -
niin Herodes huomasi tietäjien hänet pettäneen.
Hän vihastui kovin ja lähetti tappamaan kaikki poikalapset -
Betlehemistä ja koko sen ympäris- töstä, 2-vuotiaat ja nuoremmat.
Profetia Jeremian kautta toteutui.
"Ääni kuuluu Raamasta, itku ja iso parku; -
Raakel itkee lapsiansa eikä lohdutuksesta huoli, -
kun heitä ei enää ole."
Petollisuus saattaa siis tulla väärän hallitsijan kautta.
Aivan hirvittäviä petoksia - maailmanlaajuisesti.
Voi hyvänen aika, mitä tässäkin ajassa voi tapahtua -
monien maiden tai kansainyhteisöjen elämässä petosten kautta!
Jaakobin kirjeessä puhutaan ihmisistä, jotka kuuntelevat Sanaa -
mutta sen toteuttaminen ei aina ole todellista.
Jaakobin kirjeen 1. luvussa sanotaan: -
"Sentähden pankaa pois kaikki saas- taisuus ja kaikkinainen pahuus -
ja ottakaa hiljaisuudella vastaan sana, joka on teihin istutettu -
ja joka voi teidän sielunne pelastaa."
Aika erikoista, että Jeesus tuli väärin elävää sielua puhdistamaan, -
pelastamaan. Tämä kirje jatkuu: -
"Mutta olkaa sanan tekijöitä, eikä vain sen kuulijoita, -
pettäen itsenne.
Sillä jos joku on sanan kuulija eikä sen tekijä, -
niin hän on miehen kaltainen, joka katselee kuvastimessa -
luonnollisia kasvojaan; hän katselee itseään, lähtee pois -
ja unhottaa heti, millainen hän oli."
Joskus tulee kirkon portailla kysyttyä: -
"No, mitä tykkäsit saarnasta?"
Sellainen ilme tulee, että mahtoiko kuulija muistaa.
No, jos se ei oikein mielenkiintoista ollut, mitä sitä muistelee.
Vai oliko se vain ajatusmuistiin, ei sydämen muistiin, tarkoitettua?
Jos se oli inhimillisen viisauden kautta tullut, -
niin se saattoi olla inhimillistä viisautta varten -
ikään kuin muistettavaksi.
Mutta jos julistettu Sana oli hengessä palavaa, -
ja sydän sen hengessä palavana otti vastaan, -
niin silloin se oli Jumalan tahtomaa Pyhän Hengen ilmoitusta -
ihmisen henkeen, ei vain hänen sielunsa korjaamiseksi.
Jeesus ja nämä kirjeet puhuvat siitä vapaudesta, -
joka on petollisuuden tilalle tulossa.
Vapaudesta, joka tulee kuuliaisuudessa tottelemalla sitä, -
minkä olemme kuulleet.
Silloin Sanan tutkiminen tulee aivan toiseen valoon, -
sillä monesti Sanaa tutkiessa Jumala nostaa sieltä jotain, -
minkä olet käsittänyt väärin.
Ystävät, tämä Daavidille aikanaan tapahtui -
psalmin 109 mukaan. Veisuunjohtajalle; Daavidin virsi.
"Jumala, minun ylistykseni, älä ole vaiti.
Sillä he ovat avanneet minua vastaan -
jumalattoman ja petollisen suun, -
he puhuttelevat minua valheen kielellä.
Vihan sanoilla he ovat minut piirittäneet, -
ja syyttä he sotivat minua vastaan.
Rakkauteni palkaksi he minua vainoavat, -
mutta minä ainoastaan rukoilen.
He kostavat minulle hyvän pahalla ja rakkauteni vihalla."
Ystävät, se 8. käsky on vaikea, -
koska siinä on tuo 'älä sano väärää todistusta lähimmäisestäsi'.
Takanapäin puhuminen ei välttämättä ole monelle niin jokapäiväistä.
Ehkä joku kuitenkin alkaa puhua hallitsijasta -
tai jostain kuuluisasta henkilöstä, -
että 'se on vähän sellainen ja tällainen, oletko kuullut?'
Ystävä, kyllä siihen niin helposti menee mukaan.
He ovat avanneet häntä vastaan jumalattoman petollisen suun.
Mitä tapahtui Kokkolan herätyksen aikana?
Se on ollut aika lailla suuri pysäytys minulle -
ja varmasti myös kuulijoille.
Joskus, jos Jumala tahtoo puhutella ihmisiä, -
Hän voi pysäyttää puhujan, niin kuin minut pysäytettiin -
matkalla Kyyjärveltä 120 km Kokkolaan.
Siinä matkalla pikkupoika, keskimmäinen lapsistamme, -
rupesi kovasti hieromaan silmiään ja vaimoni sanoi: -
"Älä nyt tuolla lailla silmiäsi hiero. Ei ole hyvä silmille."
Vaimo koetti kuitenkin pojan otsaa.
Voi hyvänen aika! Sillä on noussut kuume.
Majapaikkaan päästyämme sovittiin, -
että vaimoni lähti lääkärin vastaanotolle.
Minä jäin rukoilemaan iltaa varten, -
koska minulla ei ollut päivällä välttämättömiä puhetehtäviä, -
illalla vasta. Siinä kun rukoilin, niin tajusin, -
että Jumalalla olisi kirkon täyteiselle kuulijakunnille selkeä sanoma.
Sellainen kirkkauden uoma oli ylöspäin minusta, -
mutta siellä oli jotain, mikä esti minua kuulemasta.
Minä kuuntelin Herraa ja kyselin, mikä esti, että en voinut kuulla.
Herra paljasti sen. Uskovat eivät haluaisi kuulla minun puhuvan -
sellaisesta asiasta, joka on monien sydämellä syntiä.
Niin vain kävi, että minä sain tuon uskovien esteen pois siitä.
Herra paljasti sen, että 8. käsky oli se vaikea.
Näin ilmestyksessä, että ihmisillä oli taskussaan pieniä kiviä, -
joilla he tavallaan heittivät muita takaa päin.
Aina, kun se kopsahti, he säikähtivät: "Minua heitettiin."
Mutta kun he kuulivat, että se oli valheen sana, -
puhuttiin pahaa takanapäin, niin yhteys katkesi.
Tuo luottamus toisiin uskoviin ei kestänyt.
Jos meillä on kristityn sota-asu, jossa on vanhurskauden haarniska -
eli synnit on anteeksi saatu, -
ja uskon kilpi, joka sammuttaa kaikki pahan palavat nuolet, -
niin kait uskon kilpeen ja luottamukseen toisiin uskoviin -
tulikin lohkeamia.
Kilpeen tuli sellaisia rikkinäisyyksiä, ettei se ollut ehjä.
Niin tuo sitten siellä puhumani Sana oli vain 6 minuuttia.
Esirukoilijoina olleet ihmiset sanoivat vain yleisesti: -
"Tuntuu olevan kaikilla kiviä taskussa."
Useimmat tekivät parannusta siitä, -
että on tullut puhuttua uskovista herätyksen aikana pahaa.
Sellaista, mikä vahingoittaa yhteistä elämää.
Luottamus väheni.
Mahtoiko se olla monien runsaiden uskon vuosien eräs koetuskohta?
Tuskin se herätys siihen päättyi, -
mutta parannuksen aihetta on jokaisessa sukupolvessa.
Ajattelepa omaisuuskansaa.
Jos Johannes Kastajan parannus- saarnat olisivat saaneet -
ylipapit, kirjanoppineet, fariseukset tekemään parannusta, -
niin tuo pappeuskansa olisi voinut ehyenä julistaa -
pakanoille parannusta, tai jos olisivat kuunnelleet -
nuo ylipapit, kirjanoppineet, fariseukset, kansan vanhimmat -
Jeesuksen parannuskehotusta Mooseksen lain, profeettojen -
ja psalmien kautta. Sitähän Jeesus julisti.
Kun he eivät kääntyneet, niin heistä tulikin Jeesuksen surmaajia.
"Ristiinnaulitse, ristiinnaulitse!" he huusivat, -
ja niin heidän Messiaansa tuli ristiinnaulituksi.
Hän rukoilee ristinnaulitsijoitten siinä Häntä ristiinnaulitessa: -
"Isä, anna heille anteeksi, sillä he eivät tiedä, mitä he tekevät."
Tuo Jeesuksella oleva rakkauden määrä täynnä armoa ja totuutta!
Hän ei tullut tuomitsemaan edes omaisuuskansaansa, -
vaan itki Jerusalemia katsellessaan: -
"Jerusalem, Jerusalem, sinä, joka tapat profeetat ja kivität ne, -
jotka ovat sinun tykösi lähetetyt..."
Jeesus Kristus täynnä armoa ja totuutta. Tulkoon myös meille, -
että vaeltaisimme niin, -
että Jeesus Kristus saisi tuon totuutensa tuoda -
meidän salattuun elämäämme, jossa on paljon kuuliaisuuden puutetta.
On paljon petollisuutta itseämme ja toisiamme kohtaan, -
mutta ennen kaikkea taivaallista Isäämme kohtaan.
Jumala, anna Jeesuksen tähden vääryys anteeksi. Aamen.
Tekstitys: Tuula-Riitta Virrankare